
УнагъуэщIэ 450-м щIигъум ядэIэпыкъуащ
Къэрэшей-Шэрджэс. Я псэупIэхэр ирагъэфIэкIуэн папщIэ къэралыр зыдэIэпыкъуа унагъуэщIэхэм нэгъабэ процент 15-кIэ хэхъуащ.
Республикэм егугъуу щагъэзащIэ унагъуэщIэхэр псэупIэкIэ къызэгъэпэщыным хухэха программэр. 2017 гъэм субсидие иратащ унагъуэщIэ 460-м. КъШР-м ТуризмэмкIэ, курортхэмрэ щIалэгъуалэ политикэмкIэ и министерствэм и лэжьакIуэм зэрыжиIамкIэ, къэралыр зыдэIэпыкъунухэм япэ ирагъэщыр сабий куэд зиIэ унагъуэхэращ.
Адыгейм къыдихьэххэм къахохъуэ
Адыгей. Республикэм къыдихьэх зыгъэпсэхуакIуэхэм къахохъуэ. ИлъэсыщIэ щIымахуэ зыгъэпсэхугъуэм Адыгейм щыIащ турист, зыплъыхьакIуэ мини 100-м щIигъу.
Адыгей Республикэм Туризмымрэ курортхэмкIэ и комитетым и пресс-IуэхущIапIэм щыгъуазэ дызэ-рищIамкIэ, Адыгейм зы- щызыгъэпсэхуну мурад зыщIахэр республикэм къэкIуащ ИлъэсыщIэр къимыхьэ щIыкIэ абыхэм хьэщIэщхэр къыхахащ мазэ бжыгъэ ипэкIэ.
Зызыгъэпсэхухэр бгыхэм щызокIуэ, лыжэхэмрэ IэжьэхэмкIэ къожэх, псыхуабэ къыщIэжхэм хохьэ. Къыхэдгъэщынщи, щIышылэм и 20 — 21-хэм Лъагъуэныкъуэ щекIуэкIынущ хьэзыщIэщIахэмкIэ бгылъэ лъагапIэхэм къыщызэдэжэныр.
УЭРДОКЪУЭ Женя.
